Chris Seydou

Seydou Nourou Doumbia, dem know am as Chris Seydou (May 18, 1949 - March 4, 1994), na he be a Malian fashion designer dem know for ein use of traditional Malian fabrics, particularly bògòlanfini (mudcloth).

Dem born am insyd Kati insyd Mali ein Koulikoro Region, Seydou live part of ein kiddie time insyd Ouagadougou (now de capital of Burkina Faso) before he move back to Kati plus ein mommie insyd 1963.  Even insyd kiddie time, he design den create clothing make he dress dolls wey, insyd 1965, he cam turn an apprentice of de tailor Cheickene Camara for Kati.  Insyd 1967, he return to Ouagadougou wer na he open ein first tailor shop. He soon move go Abidjan (1969) den to Paris (1971), wer he work first give Yves Saint-Laurent den for Mic Mac plus de stylist Tan Guidicelli. For dis time he sanso meet designer Paco Rabanne.

He lef insyd 1981, Seydou san move to Abidjan, wer he create ein Chris Seydou line. For de new line, Seydou design Western-style jackets den miniskirts from traditional African patterns den fabrics, wey he market de clothes insyd de United States, Europe, den urban West Africa. Na de designs be particularly noted for dema pioneering use of bògòlanfini, traditional mud-dyed cloth.

Seydou return to Mali insyd 1990, wey he cam turn good paddies plus soon-to-be-presido Alpha Oumar Konaré.  Insyd 1993, he found de African Foundation of Fashion Designers, buh he die insyd 1994 dey follow a brief illness. Atelier Chris Seydou, a group of tailors wey work plus am insyd de past, continue dey produce a bògòlanfini clothing line insyd Bamako.

 References 

 Revue noire n°13 (June 1994)

 External links 

 Smithsonian flash site on bogolanfini

Category:Malian fashion designers
Category:1949 births
Category:1994 deaths
Category:Malian people
Category:People wey komot Koulikoro Region
Category:Malian expatriates insyd Ivory Coast
Category:Malian expatriates insyd Burkina Faso
Category:Malian expatriates insyd France